Diari Oficial de la Generalitat Valenciana


Sumari del DOGV 2521, del 02-06-1995 (1995/834934)

DECRET 105/1995, de 16 de maig, del Govern Valencià, pel qual es crea l'Institut de Trànsit i Seguretat Vial de la Universitat de València.
-------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1995/05/16/105**

### Versions

 19/05/2010 - Actualitat  Text inicial: 03/06/1995 - 18/05/2010 

### Dades del document

Número de DOGV
:   2521

Data del DOGV
:   02-06-1995

Secció del DOGV
:   DISPOSICIONS GENERALS

Número del document
:   1995/834934


Data del document
:   16-05-1995

Organisme emissor
:   Conselleria de Educació i Ciència

Tipus de document
:   Decret

Anàlisi jurídica

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

**Última revisió 19.05.2010**

**Decret 105/1995, de 16 de maig, del Govern Valencià, pel qual es crea l'Institut de Trànsit i Seguretat Vial de la Universitat de València.** ****[1]****

**[(DOCV núm. 2521 de 02.06.1995)](http://www.docv.gva.es/datos/1995/06/02/pdf/1995_834934.pdf) Ref. 1320/1995**

L'Estatut d'Autonomia de la Comunitat Valenciana, aprovat per la Llei Orgànica 5/1982, d'1 de juliol, estableix en el seu article 35 que correspon a la Generalitat Valenciana la competència plena en la regulació i administració de l'ensenyament en tots els nivells i els graus, les modalitats i les especialitats, sense perjudici de les facultats que corresponen a l'Estat en relació a les universitats.

El Reial Decret 2633/1985, de 20 de novembre, sobre traspàs de serveis de l'administració de l'Estat a la Generalitat Valenciana en matèria d'universitats, estableix en l'annex I.B.2.a) que la Generalitat Valenciana assumeix la competència per a la creació, la supressió, l'adscripció i la integració dels instituts universitaris.

El Consell Social de la Universitat de València, amb data 27 de desembre de 1994, acordà proposar a la Generalitat Valenciana la creació de l'Institut de Trànsit i Seguretat Vial.

El Consell Interuniversitari de la Comunitat Valenciana, en sessió de 22 de febrer de 1995, conegué la sol·licitud de la Universitat de València, tal i com disposa respecte a la creació, l'ampliació i la transformació de centres universitaris l'article 5.2 de la Llei 3/1985, de 9 de març, de Coordinació Interuniversitària a la Comunitat Valenciana.

El Consell d'Universitats, en sessió de 4 de maig de 1995, emeté informe favorable amb relació a la proposta de creació de l'institut abans esmentat, segons disposa l'article 10.2 de la Llei Orgànica de Reforma Universitària.

En virtut d'això, a proposta del conseller d'Educació i Ciència, i amb la deliberació prèvia del Govern Valencià, en la reunió del dia 16 de maig de 1995,

DECRETE

**Article únic**

Es crea, com a institut universitari propi de la Universitat de València, l'Institut Universitari d'Investigació de Trànsit i Seguretat Vial per la d'Institut Universitari d'Investigació en Trànsit i Seguretat Viària (INTRAS), en la Universitat de València.

DISPOSICIONS FINALS

**Primera**

Es faculta el conseller d'Educació i Ciència per a dictar les disposicions necessàries per al desplegament i l'execució del que disposa aquest decret.

**Segona**

Aquest decret entrarà en vigor l'endemà de la publicació en el Diari Oficial de la Generalitat Valenciana.

València, 16 de maig de 1995

El president de la Generalitat Valenciana,

JOAN LERMA I BLASCO

El conseller d'Educació i Ciència,

JOAN ROMERO I GONZÁLEZ

---

****[1]****El **[Decret 84/2010, de 14 de maig](http://www.docv.gva.es/index.php?id=26&sig=005566/2010)**, del Consell, modifica la denominació de l'Institut Universitari d'Investigació de Tràfic i Seguretat Vial de la Universitat de València, per la de Institut Universitari d'Investigació en Tràfic i Seguretat Vial (INTRAS), en la Universitat de València (DOCV núm. 6269 de 18.05.2010) Ref. Base de dades 005566/2010.


Còpia Permalink ELI